**LĪGUMS NR.2-4/18/101**

***Tehniskais nodrošinājums pilsētas pasākumiem***

Jelgavā 2018.gada 30.maijā

**Jelgavas pilsētas pašvaldības iestāde** **„Pilsētsaimniecība”,** nodokļu maksātāja reģistrācijas Nr. 90001282486, tās vadītāja Māra Mielava personā, kurš rīkojas saskaņā ar Jelgavas pilsētas pašvaldības iestādes „Pilsētsaimniecība” Nolikumu, turpmāk –Pasūtītājs, no vienas puses un

**SIA „KULK”**, vienotais reģistrācijas Nr.41703007150, tās valdes priekšsēdētājas Evas Melbārdes personā, kura rīkojas saskaņā ar sabiedrības Statūtiem, turpmāk – Izpildītājs, no otras puses, turpmāk tekstā katra atsevišķi un abas kopā sauktas Puses,

saskaņā ar Jelgavas pilsētas domes rīkotā iepirkuma „Tehniskais nodrošinājums pilsētas pasākumiem” ID Nr. JPD2018/56/MI (turpmāk – Iepirkums) rezultātiem (iepirkuma komisijas 2018.gada 29.maija lēmums) un Izpildītāja iesniegto piedāvājumu iepirkumam (turpmāk – piedāvājums), noslēdz šādu līgumu (turpmāk – Līgums):

1. **Līguma priekšmets**
   1. Pasūtītājs pasūta un Izpildītājs apņemas sniegt **tehnisko nodrošinājumu pilsētas pasākumiem***,* turpmāk – Pakalpojums.
   2. Izpildītājs Pakalpojumu veic saskaņā ar Līgumu, Tehnisko specifikāciju (1.pielikums), „Pakalpojumu izmaksu saraksts” (2.pielikums), ievērojot Latvijas Republikas normatīvo aktu prasības.
2. **Līgumcena un norēķinu kārtība**
   1. Plānotā līgumcena ir **41 999,00** *euro* (četrdesmit viens tūkstotis deviņi simti deviņdesmit deviņi *euro* 00 centi) un PVN 21% (divdesmit viens procents) 8 819,79 *euro* (astoņi tūkstoši astoņi simti deviņpadsmit *euro* 79 centi), kas kopā ir Līguma summa **50 818,79** *euro* (piecdesmit tūkstoši astoņi simti astoņpadsmit *euro* 79 centi),saskaņā ar „Pakalpojumu vienību izmaksu saraksts” (2.pielikums). Pasūtītājam nav pienākums apgūt visu plānoto Līgumcenu.
   2. Samaksu Pasūtītājs veic par konkrētajā kalendārajā mēnesī pasūtītajiem un faktiski izpildītajiem Pakalpojuma apjomiem, 15 (piecpadsmit) darba dienu laikā Izpildītāja norādītajā norēķinu kontā pēc rēķina saņemšanas.
   3. Izpildītājs iesniedz Pasūtītājam rēķinu līdz nākamā mēneša 5.datumam, par iepriekšējā mēnesī faktiski paveikto Pakalpojuma apjomu, saskaņā ar abpusēji parakstītu Pakalpojuma pieņemšanas– nodošanas aktu.
3. **Līguma termiņš**
   1. Līguma darbības termiņš ir no **2018.gada 30.maija līdz 2019.gada 29.maijam** vai līdz Līgumcenas apgūšanai.
   2. Līguma termiņa izbeigšanās neatbrīvo Puses no saistību izpildes, ko tās nav izpildījušas Līguma darbības laikā.
4. **Pakalpojuma pasūtīšana un pieņemšana**
   1. Pasūtītājs noformē Pakalpojuma pasūtījumu (turpmāk – Pieteikums) elektroniski Problēmu uzskaites un kontroles sistēmā (turpmāk – PUKS) Tehniskajās specifikācijās(1.pielikums) noteiktajā kārtībā.
   2. Izpildītājs par izpildītājiem Pakalpojuma apjomiem atskaitās PUKS saskaņā ar Tehniskās specifikācijas (1.pielikums) nosacījumiem.
   3. Pasūtītājs pieņem attiecīgā mēnesī pasūtītos un faktiski izpildītos Pakalpojuma apjomus ar pieņemšanas-nodošanas aktu, ko paraksta Pušu atbildīgās personas.
5. **Pušu saistības**
   1. Izpildītājs par atbildīgo speciālistu Pakalpojuma izpildes laikā nozīmē **[..],** mobilais tālrunis: [..].
   2. Izpildītājs apņemas:
      1. veikt Pakalpojumu saskaņā ar Tehnisko specifikāciju (1.pielikums),
      2. nodrošināt tehniku, aprīkojumu un visus pārējos resursus, kas nepieciešami kvalitatīvai Pakalpojuma izpildei;
      3. novērst konstatēto Līguma un/vai normatīvo aktu prasību neizpildi Pasūtītāja noteiktajā termiņā.
      4. trīs darba dienu laikā no Līguma noslēgšanas dienas nosūtīt Pasūtītājam uz e-pastu *pilsetsaimnieciba@pilsetsaimnieciba.jelgava.lv* aizpildītu un parakstītu veidlapu „Lietotāja dati” (3.pielikums).
   3. Izpildītājs ir atbildīgs:
      1. par Pakalpojuma kvalitātes, izmantojamo tehnoloģiju un citu parametru atbilstību Tehnisko specifikāciju (1.pielikums) prasībām;
      2. par darba, vides un uguns drošības organizāciju, darba vietas aprīkošanu un drošības noteikumiem saskaņā ar normatīvajiem aktiem, un par prasījumiem no trešajām personām, kas radušies Izpildītāja darbības rezultātā.
   4. Līguma izpildi Pasūtītāja vārdā vada **Apsaimniekošanas nodaļas speciāliste [..]** (turpmāk – Projekta vadītājs), mobilais tālrunis: [..].
   5. Pasūtītājs apņemas:
      1. nodrošināt Izpildītāja veiktā Pakalpojuma kontroli un kvalitātes pārbaudi, apstiprinot paveikto ar Projekta vadītāja parakstu;
      2. samaksāt par paveiktajiem Pakalpojuma apjomiem saskaņā ar „Pakalpojumu izmaksu saraksts” (2.pielikums) noteiktajiem vienību izcenojumiem.
   6. Pasūtītājam ir tiesības:
      1. vienpusēji apturēt Pakalpojuma izpildi gadījumā, ja Izpildītājs pārkāpj Līguma vai spēkā esošo normatīvo aktu prasības;
      2. neveikt apmaksu par nekvalitatīvi veiktajiem Pakalpojuma apjomiem, par ko sagatavots akts saskaņā ar Līguma 6.punkta nosacījumiem, līdz konstatēto neatbilstību novēršanai Izpildītāja paša spēkiem un līdzekļiem aktā noteiktajā termiņā.
   7. Puses savstarpēji ir atbildīgas par otrai Pusei, kā arī trešajām personām, nodarītajiem zaudējumiem, ja tie radušies vienas Puses vai tā darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
6. **Pakalpojuma izpildes un kvalitātes kontrole** 
   1. Veiktā Pakalpojuma kvalitātei un izpildes procesam jāatbilst Līgumā un normatīvajos aktos noteiktajām prasībām.
   2. Pasūtītājs organizē Pakalpojuma izpildes un kvalitātes pārbaudes Izpildītāja Pakalpojumiem gan to izpildes laikā, gan pēc to pabeigšanas.
   3. Pasūtītājs veicot kvalitātes pārbaudes vai Pakalpojuma izpildes pārbaudes ir tiesīgs tās fiksēt nepiedaloties Izpildītājam. Šādā gadījumā neatbilstība Tehnisko specifikāciju (1.pielikums) prasībām tiek konstatēta ar foto fiksāciju, sagatavojot neatbilstību aktu, ko paraksta vismaz 3 (trīs) Pasūtītāja speciālisti.
   4. Pakalpojuma izpildes vai kvalitātes pārbaudes laikā par atklātajām neatbilstībām Tehnisko specifikāciju (2.pielikums) vai Līguma nosacījumiem Pasūtītājs paziņo Izpildītājam, nosūtot elektroniski uz e-pastu: *[..]*, neatbilstību aktu ar vai bez foto fiksācijas.
   5. Pēc konstatēto neatbilstību novēršanas Pasūtītājs veic pārbaudi un sastāda minēto neatbilstību novēršanas aktu.
   6. Projekta vadītājs ir tiesīgs uzdot Izpildītājam veikt jebkādu Pakalpojuma pārbaudi, kas varētu parādīt defektu. Šāda pārbaude neietekmē ar Līgumu saistītos Izpildītāja pienākumus.
7. **Izpildītāja apakšuzņēmēji**
   1. Pakalpojuma veikšanai Izpildītājs iesaista savā piedāvājumā minētos apakšuzņēmējus.
   2. Izpildītājs atbild par apakšuzņēmēju veiktā darba atbilstību Līguma prasībām.
   3. Par apakšuzņēmēju nomaiņu vai jaunu apakšuzņēmēju iesaistīšanu vismaz 3 (trīs) dienas iepriekš jāinformē Projekta vadītājs.
   4. Izpildītājs personāla un apakšuzņēmēju nomaiņu, kā arī papildu personāla un apakšuzņēmēju iesaistīšanu Līguma izpildē drīkst veikt Publisko iepirkumu likumā norādītajos gadījumos un noteiktajā kārtībā, ievērojot minētajā likumā noteiktos ierobežojumus.
   5. Izpildītāja personālu, kuru tas iesaistījis Līguma izpildē un par kuru sniedzis informāciju Pasūtītājam, lai apliecinātu savas kvalifikācijas atbilstību iepirkuma dokumentos noteiktajām prasībām, kuras Pasūtītājs ir vērtējis, drīkst nomainīt tikai ar Pasūtītāja rakstveida piekrišanu, ņemot vērā Izpildītāja piedāvātā personāla kvalifikāciju, kurai ir jābūt vismaz tādai pašai, uz kādu Izpildītājs atsaucies, apliecinot savu atbilstību iepirkumā noteiktajām prasībām.
8. **Līgumsods**
   1. Izpildītājam ir tiesības prasīt līgumsodu, ja Pasūtītājs kavē maksājumus par izpildītajiem Pakalpojuma apjomiem, 0,1% (nulle komats viens procents) apmērā no nesamaksātās summas par katru nokavēto dienu, bet kopsummā ne vairāk kā 10% (desmit procenti) no nesamaksātās summas.
   2. Pasūtītājam ir tiesības prasīt līgumsodu, ja Izpildītājs kavē Pakalpojuma izpildes termiņu saskaņā Pieteikumu, 0,1% (nulle komats viens procents) apmērā no neizpildīto Pakalpojuma apjomu summas par katru nokavēto dienu, bet kopsummā ne vairāk kā 10% (desmit procenti) no neizpildīto saistību vērtības.
   3. Pasūtītājs ir tiesīgs piemērot līgumsodu 70 *euro* (septiņdesmit *euro*) apmērā, ja Izpildītājs veicis Pakalpojumu neatbilstoši Līgumam vai normatīvajos aktos noteiktajām prasībām, kā rezultātā Pakalpojums ir ar defektiem, ko nevar novērst un par ko ir sastādīts akts. Šajā gadījumā Izpildītājs atlīdzina visus tādējādi Pasūtītājam nodarītos zaudējumus.
   4. Puse samaksā Līgumsodu otrai Pusei 15 (piecpadsmit) darba dienu laikā uz pretenzijas pamata. Pasūtītājam ir tiesības ieskaita kārtībā samazināt Izpildītājam maksājamo summu tādā apmērā, kāda ir aprēķinātā līgumsodu summa.
   5. Līgumsoda samaksa neatbrīvo Puses no Līguma turpmākās pildīšanas.
9. **Līguma grozīšanas kārtība**
   1. Puses ir tiesīgas izdarīt grozījumus Līguma noteikumos, par to vienojoties.
   2. Grozījumi izdarāmi rakstveidā un stājas spēkā pēc Pušu parakstīšanas. Jebkuras izmaiņas vai papildinājums kļūst par Līguma neatņemamu sastāvdaļu.
   3. Veicot grozījumus, Puses ievēro Publisko iepirkumu likuma 61.panta nosacījumus.
   4. Ja savstarpēja vienošanās par Līguma grozījumiem nav panākta, spēkā paliek iepriekšējie Līguma noteikumi.
10. **Atkāpšanās no Līguma un Līguma atcelšana**
    1. Izpildītājam ir tiesības vienpusēji atkāpties no Līguma, ja Pasūtītājs nepilda Līguma nosacījumus vai uzdod Izpildītājam veikt tādas darbības, kas neatbilst Līguma vai normatīvo aktu prasībām.
    2. Pasūtītājam ir tiesības vienpusēji atkāpties no Līguma, ja:
       1. Izpildītāja vainas dēļ ir radušās būtiskas neatbilstības Pakalpojuma izpildē;
       2. Izpildītājs nepilda Līgumā noteiktās saistības;
       3. rodas apstākļi, ka Pasūtītājam funkcionāli zūd nepieciešamība saņemt Pakalpojumu.
    3. Ja Līgums tiek izbeigts pirms Līguma 3.1.apakšpunktā noteiktā termiņa, Pusēm neizpildot Līguma saistības pilnā apmērā, Izpildītājam piecu dienu laikā jāiesniedz akts par izpildīto Pakalpojuma apjomu līdz Līguma izbeigšanas dienai, saskaņā ar Tehnisko specifikāciju (1.pielikums) prasībām.
    4. Tiesību atkāpties no Līguma vai prasīt Līguma atcelšanu var izlietot, ja Puse ir paziņojusi par iespējamo vai plānoto Līguma atcelšanu vai atkāpšanos otrai Pusei, bet Līguma 10.2.1. un 10.2.2.apakšpunkta gadījumā Izpildītājs nav novērsis Līguma atcelšanas pamatu paziņojumā noteiktajā termiņā. Paziņojums tiek nosūtīts uz Līgumā norādīto Puses e-pastu, bet oriģināls ierakstītā sūtījumā uz juridisko adresi.
    5. Līgums ir uzskatāms par atceltu, ja Puse neceļ iebildumus līdz paziņojumā, kas nosūtīts Līguma 10.4.apakšpunktā noteiktajā kārtībā, noradītajam termiņam.
    6. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no Izpildītāja puses.
    7. Puses var izbeigt Līgumu savstarpēji rakstiski vienojoties.
11. **Nepārvarama vara**
    1. Puses tiek atbrīvotas no atbildības, ja Līguma saistību izpilde kļuvusi pilnīgi vai daļēji neiespējama no Pusēm neatkarīgu apstākļu (stihiskas nelaimes, avārijas, dabas un cita veida katastrofas, kara darbība, valsts iestāžu lēmumi un tml.) rezultātā, ja šie apstākļi iestājušies pēc Līguma noslēgšanas un kurus attiecīgā līgumslēdzēju puse nav varējusi ne paredzēt, ne novērst, ne ietekmēt. Līguma saistību izpildes termiņi tiek pagarināti atbilstoši dienu skaitam, kādā darbojušies nepārvaramas varas apstākļi.
    2. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot, uz šādu nepārvaramas varas, apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
    3. Ja nepārvaramas varas apstākļi darbojas ilgāk nekā 30 (trīsdesmit) kalendārās dienas, tad katra no līgumslēdzēju Pusēm ir tiesīga atteikties no Līguma saistību izpildes, un šādā gadījumā neviena Puse nav tiesīga pieprasīt no otras puses zaudējumu atlīdzību.
12. **Strīdu risināšana**
    1. Jebkuras nesaskaņas, domstarpības vai strīdi starp Pusēm tiks risināti savstarpēju sarunu ceļā, kas tiks attiecīgi protokolētas.
    2. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā normatīvo aktu noteiktajā kārtībā.
13. **Citi nosacījumi**
    1. Visi paziņojumi starp Pusēm tiek īstenoti tikai rakstveidā. Paziņojumi, kas netiek īstenoti rakstveidā, tiek uzskatīti par spēkā neesošiem.
    2. Pušu pienākums ir mēneša laikā brīdināt otro Pusi par gaidāmo reorganizāciju vai likvidāciju, kā arī nekavējoties informēt par izmaiņām rekvizītos, statusā, un ja tiek ierosināta lieta par atzīšanu par maksātnespējīgu.
    3. Līgums ir saistošs Pusēm, kā arī to tiesību un saistību pārņēmējiem.
    4. Līgums sastādīts 2 (divi) eksemplāros ar vienādu juridisku spēku. Viens eksemplārs glabājas pie Izpildītāja, otrs – pie Pasūtītāja.
14. **Pušu rekvizīti un paraksti**

|  |  |
| --- | --- |
| Pasūtītājs: | Izpildītājs: |
| **Jelgavas pilsētas pašvaldības iestāde „Pilsētsaimniecība”**  Reģistrācijas Nr.90001282486  Pulkveža Oskara Kalpaka 16a, Jelgava, LV-3001  AS SEB banka  Kods UNLALV2X  Konta Nr.LV61UNLA0050001003121 | **SIA „KULK”**  Vienotais reģ. Nr.LV41703007150  Dobeles šoseja 34, Jelgava, LV-3007  AS SEB banka  Kods UNLALV2X  Konta Nr.LV54UNLA0008003467893 |
| Vadītājs \_\_\_\_\_\_\_\_\_\_\_\_\_\_\_\_M.Mielavs | Valdes  priekšsēdētāja\_\_\_\_\_\_\_\_\_\_\_\_ E.Melbārde |